Ismed Yuzairi Chaniago

Mayjen TNI (Purn.) Ismed Yuzairi Chaniago (1 Januwari 1949 – 28 Agustus 2005) panèka tokoh militèr Indonèsia ḍâri TNI-AD. Abâ'na perna ngalampa'aghi tugas ḍâḍḍhi Pangdam I Bukit Barisan (1998—1999) bân Kopala Staf Kostrad (Kas Kostrad) (1997).

 Riwayât 

 Kaoḍi'ân Pribaḍi 
Ismed Yuzairi lahèr è taon 1949 è kottha Sawah Lunto, Somattra Bârâ'. Ramana Mayor (Anumerta) Zainuddin panèka pajuwang kamardhikaan sè èjulughi Kaptèn Zainuddin Tèmbak. Ramana sèdhâ è bâkto Kadhâddhiyân Situjuh PDRI bâkto Ismed ghi' bhajhi', mèla ḍâri ghânèka Ismed ḍâḍḍhi jâtèm. Èbhuna anyama Yuniar. Abâ'na akalowarga sareng binè' sè anyama Febrina.

 Panḍhiḍhighân bân lakona 
Abâ'na marè sakola è Akademi Militer (Akmil) è taon 1971. Ampon bânnya' macemma tugas sè èlakonè sampè' abâ'na ḍhâḍḍhhi perwira tèngghi.

Samarèna ḍhâḍḍhhi Kas Kostrad (1997), ḍâri taon 1998 - 1999 abâ'na ètoghassaghi nengnengnghè jabadhân Pangdam I/Bukit Barisan è Mèdan, Somattra Ḍâjâ, aghântèaghi Mayjen TNI Tengku Rizal Nurdin. È taon 1999, abâ'na pas èghantè bi' Mayjen TNI Abdul Rahman Gaffar ḍhâḍḍhhi Pangdam saterrossa, Ismed nengnengèghi jabadhân anyar dhâddhi Komandan Pusat Teritorial TNI AD (Danpusterad) ḍâri taon 1999 - 2000 bân è taon 2000 - 2002 abâ'na èpindah ḍhâḍḍhhi Komandan Pusat Kesenjataan Infanteri (Danpussenif). Jabadhân pèlèng akhèr panèka Inspèktur Jènderal TNI AD.

 Sombher